Genesis 1:1—2:4 Garrayyu Gunhu'yu bokmara bukmak 
nhä malanha warrpam 


Däthilinydja, yurruthanalanydja walnu, Gunhu' Wa- 
parr yukurrana nhinana, nayipi wangany nulinyara- 
mirriyunydjayi, yaka muka yana winga dhuwala- 
nydja munathany'tja maln'thurruna, bala yana payi 
Gunhu'yu bokmara dhuwalana wiaygana, munatha'na ga 
gapuna ga djiwarr'nha. lJunhi yayi ynurruthagalanydja 
mal 'thurruna, dhuwala munathany'tja wina buyuwuyu 
muka yana, yula nhimiriwnga, gapuyunga yana yuku- 
rrana napa-nakirrmaranala, ga munha’yurrunana yuku- 
rrana djingaryurrunanydja, warrpam munhayu mony- 
gupala yunhi gapunhanydja, ga wata yukurrana 
marrtjina mali maliyurruna; nunhiyi watanydja Gunhu'- 
wuna nhanguwaynha walnamirrina Birrimbirr yukurrana 
mali' maliyurruna nuliwitjarra napakurrunydja gapukurru. 

Bala nuliguruyinydja Gunhu wananana, “Ma” djarra- 
tawun'thiyana,” bitjarra. Bala yuwalkthina djarratawui- 
thinanydja dhuwala wira. Gunhu'yu nhäpalanydja 
Nunhiyi djarratawun, bala latju lakaranalana, bala yana 
yayi ganay'maranalana djarratawun'nhanydja beguru 
bukumunha'nurunydja, bala {payi yaku nherrara 
djarratawun'tja waluwuynha, ga munhanydja yayi yaku 
nherrara munhakuna. Ga gunhiyinyidja nurruguna 
munha. 

Ga munhanydja djulkthurrunana, bala djadaw'- 
yurrunanydja godarr'nha, bala Gunhu wanana bitjarrana, 
“Garrwarnydja yurru dhirra yukurra, balanyara bitjan 
bala'pala, bala yurru gapunydja gulk-gulkthunmirrina 
marrma lilina,” bitjarra. Bala yuwalkthina garrwarnydja 
mali 'thurrunana. Gunhu'yu djäma bitjarra bala'pala- 

kunala, bala yayi gulk-gulkthurrunana gapunhanydja, 
marrma kuyala, bala gurrunhara gapu duwat bala'- 
palawu, garrwar wal yu, ga wiripunydja gapu dhipala 
bäyma munatha'lili, noylili bala'palalili. Bala yayi 
Gunhu'yu yäkunydja nherrara bala'palanydja garrwar- 
nha. Ga punhiyinydja bitjarrayi wiripunuyuna munha- 


Ga munhanydja djulkthurruna, bala djadaw'yurruna 
godarr'nha, bala Gunhu warnana bitjarrana, “Dhuwala 
gapu punhi yukurra bini dhuwala munatha'nuranydja 
yurru gulk-gulkthunmirri, yuwupthunna wanganylilina, 
märr yukurra yurru wana narakanydja dhärra bandany' 
yana,” bitjarra. Bala yuwalkthi nunhi malp’thurru- 
nanydja munathany'tja wana, ga gapu nunhi git- 
thurruna wanganylilina. Bala Gunhu'yu yaku nherrara 


narakanydja wina munatha'na, ga gitthunaranydja gapu 
yayi yaku nherrara monuknha. Bala yayi gonmirriyinana 
nhinalanydja nunhiyi nhanukuguway djämawuynydja, 
bala latju’ lakaranalana. Ga nunhiyinydja bitjarrayi 
wiripuguyuna munhayu. 

Ga munhanydja djulkthurruna, bala djadaw'yurruna 
godarr'nha, bala yayi Gunhu' warana bitjarra, “Djarra- 
tawun'tja yukurra yurru dhärra garrwarnydja, mirrma' 
bathalanydja mandanha, barrkuwatjthirri manda yurru 


yulyunydja, ganaņ marama yurru walupuynha munhaku- 


yurunyija. Dhiyanu djarratțawun’thunydja yurru 
lakarama yukurra wiripuguyamana, walunha ga dhug- 
garranha ga borummirriwuna walu,” bitjarra payi 
Gunhu' wanananydja, bala yana yuwalkthi malg'thu- 
rrunanydja. Yo, Gunhu'yu bitjarrayinydja bokmara 
märrma’ yindi djarratawun mandanha; walunydja yayi 
djama walu-ņupanarawu nhinanharawu, ga nalindinydja 
yayi djäma munha-nupanarawu nhinanharawu, ga biya- 
pul ganyuny'tja yayi djamayi. IJayi nherraranydja gunhiyi 
malanha garrwarlili, marr walala yukurra yurru djarrata- 
wun'kuma lili munatha' waga, yana räkukunharawu, 
walu-ņupanarawu ga munha-nupanarawu, bitjan ganan'- 
marama waluwuynhanydja munhaguru. Bala payi 
Gunhu'yu gonmirriyinana nhinalanydja nunhiyi nhanu- 
kuguway djimawuynydja, bala latju’ lakaranalana 
gayi. Ga nunhiyinydja bitjarrayi wiripuyguyuna munhayu. 

Ga munhanydja djulkthurruna, bala djadaw'yurruna 
godarr'nha, bala yayi Gunhu wanana bitjarra, “Gulku'- 
na yukurra yurru guyanydja malanha, wiripu mala 
porra, ga pula nhänydja malanha punhiliyi gapugura- 
nydja, ga wäyin yukurra yurru butthunna pula garrwarku- 
rrunydja,” bitjarra. Bala yuwalkthi punhi malp’thurruna- 
nydja balanyarayinydja malanha. Gunhu'yu bitjarrayi 

bokmara wakinmirrinhanydja walyu guyanha, ga yu- 
murrku'nha malanunha, ga wiripugunha ga wiripugunha 
nhänha malanunha punhi yukurra nhina gapuņura; ga 
biyapul wäyinnha payi bokmarayi wiripuņunha ga 
wiripugunha malagunha butthunaramirrinha. Bala yayi 
gonmirriyinaria nhayalanydja nunhiyi nhanukuguway 
djämawuynydja, bala latju' lakaranalana. 

Bala yayi Gunhu' wanana dhäruktja, bitjarra gon- 
mirriyanalana walalanha, “Nhuma nhä malanha punhi 
nhuma yukurra nhina gapuņura, nhumanydja yurru 
biyapulnha walu mala-gulku'yirri, dhanandhirrina 
yurru biyapulnha wal nu gapunuranydja. Ga nhuma 
wäyin butthunaramirri malanha yurru bitjandhiyi lingu 


mala-wunharamirri, gulku'yirrina yurru biyapulnha 
mala,” bitjarra yayi Gunhu' wanananydja. Ga gunhiyi- 
nydja bitjarrayi wiripuņuyuna munhayu. 

Ga munhanydja djulkthurruna, bala djadaw'yurruna 
godarr'nha, bala gayi Gunhu' wagana bitjarra, “Dhiyala- 
mi munatha'nuranydja yukurra yurru nhina wiripu 
wiripu wäyin malanha, yumurrku wäyin ga wakinmirri, 
gogmirri ga wakinyu diltjiwuy wayin,” bitjarra. Bala 
yuwalkthina nunhi bitjarrayi maln' thurrunanydja. Yo, 
Gunhu'yu bitjarrayi bokmaranydja birrka' mirrinha wäyin- 
nhanydja malanunha, yumurrku'nha ga wakinmirrinha. 
Bala nayi Gunhu'yunydja gonmirriyinana nhanalanydja 
nunhiyi nhanukuguway djamawuy, bala latju' lakarana- 
lana. 


Ga nulinurunydja dhurrwaranuru nunhi payi bokmara 
nhä malanha, bala nayi Gunhu' nulinurunydja dhurr- 
waraņuru wanana bitjarrana, “IJilimurru dhiyayunydja- 
-wala yurru djäma yolņunhana: yolgunydja yurru liya- 
mirri, bitjan yana lingu bitjan yilimurruway, märr 
yurru yayi guyanirri ga djarryun yukurra. IjJilimurru 
yurru nherrandja yolņyuwala gonlili bukmak gunhi 
narrakunu bokmanaranydja, guya ga wäyin malanha, 
butthunaramirri ga marrtjinyamirri ga galyunaramirri 
wäyin, bathalamirri ga yumurrku; bukmak yana yurru 
dhuwalayi wäyindja malanha yolņuwala djäkaņura,” 
bitjarra Gunhu' wanananydja. 

Bala Gunhu'yu djama yolnunhana; nayi djämanydja 
yolyunha liyamirriyanala, bitjarra bitjan ņpayipi yana, 
marr-djarr'yunarawu. Yo, djämanydja nayi yolņunha 
mandanha, darramunha ga miyalknha. Bala yayi 
Gunhu' wanananydja mandakala bitjarrana, gonmirri- 
yanalana manapara mandanha, “Nhumalangununydja 
yurru walkur-märranhara yukurra gulku'na mirithirrina 
wal'nu yo-yuthu; walala yurru yukurra nhumalangugu 
mala-wunharamirrina barrkuwatjthirrina O wanalilina 
malanulili, bawala mirrililina, bala walalana yurru goy- 
dhu nayathama yukurra winanydja dhuwala muna- 
thany'tja. Ga bitjarrayi parra nherrara gonlili nhumalan- 
gala yolnu'yulnuwalanydja bukmak nhä malanha, gunhi 
yukurra marrtji marrtji gapukurru ga pula munatha'- 
kurru, ga garrwarkurru butthu'-butthun.” 

Ga biyapul Gunhu wanana mandakala, rom nherrara 
yolnuwunydja bitjarra, “Jarra gurrunhara wiripu ga 
wiripu borum ga natha nhumalangu yolgnu'yulgnuwunydja 
lukanharawu; yurru wayingunydja, yumurrkuwu ga 
“wakinmirriwu, ga butthunaramirriwu wäyingu, narra 
gurrunhara dharpawuy marwat ga mulmu lukanha- 

rawu.” Bala yuwalkthina maln'thurrunanydja. 

Ga Gunhu'yu nhinalanydja nunhiyi warrpam nhä 
malanha payi djäma, bala yayi gogmirriyinana nhanala- 
nydja, latju' lakaranalana. Ga ņpunhiyinydja bitjarrayi 
wiripuguyuna munhayu. 

Yo, Gunhu'yu bokmaranydja dhuwala wana munatha' 
ga garrwar, ga bukmak nhä malanha porra marrtji 
dhiyalami munatha'nura ga gapuynura ga garrwar; 
djämanydja payi bukmak dhawar'maranalana. 

Ga munhanydja djulkthurrunana, bala djadaw' yurruna 
godarr'nha, ga nuriņiyinydja waluyu yayi Gunhu' 
nhinanana, dadawyurrunana djamaguru, lingu nhangu 
djämanydja linguna dhawar'yurrunana. Gunhu'yu 
djämanydja yunhi wangany-rulu'yu ga wanganydhu bay- 
thinyarayu munhayu, bala wiripunuyunydja munhayu 
yayi nhinanana, djamana dhawar'yurruna. Bala yayi 
Gunhu' gonmirriyinana purikiyinydja waluwu, bala yana 
ganay'maranalana, gänana yunhiyinydja wanganydja 
nhinanharamirrina walu, nurikalanydja wangany-rulu'- 
walanydja ga wanganygala baythinyarawala, lingu nuri- 
niyinydja waluyu payi dadawyurrunana djimanuru, 
lingu nhanukuņu nhä malanha bokmanara warrpam 
gana'na, dhawar'yurrunana. 

Ga bitjarrayina yunhi dhuwala wina maly'thurruna- 
nydja, munatha ga gapu ga djiwarr, ga bukmak nha 
malanha yunhi dhiyalami porra marrtji. 


Genesis 2:5-25 Garrayyu djäma ynurruyunha yolyunha 
mandanha, darramunha ga miyalknha 
nhangu 


Yo. Gunhu'yu päthilinydja djäma dhuwala munatha 

wana, ga bukmak yana yunha marrtji gorra garrwar. 
Dunhi yayi päthilinydja djama dhuwala wana muna- 
thany'tja, dhuwalanydja munathany'tja nhämiriw muka, 
mulmumiriw ga dharpamiriw ga nathamiriw, lingu yaka 
muka yana dhamany'tjurrunanydja yukurrana, lingu 
Gunhu'yu yaka muka yana djuy'yurruna walijan dhar- 
yunarawu munathawu, ga yaka yolyu yukurrana 
nhinana gula djamawu, gurarrkunharawunydja. Yo, 
yaka muka yana waltjandhunydja yukurrana dhar- 
yurruna, yurru nunhi gapunydja namuny'tjurrunana 
djinawayuru munatha'nurunyija, bala yuluk'nha 
yukurrana dhärrana dhuwala munathany’tja wina. 

Bala yayi Garrayyu Gunhu'yu djämana yolyunhana; 
dhitthurrunanydja yayi munatha' yuluk, bala djäma 
yolnukunalana, rumbalkunalana yolnunha djäma, bala 
Gunhu'yu bo'yurrunana nhanukala nurrukurruna, nhanu- 
kalaynha nayi walya wekanala, walnamirrina wata, 
bo-o-oy' bitjarra panya, bala yana yayi yolņunydja 
nunhi walgathinana, yolguthinana. 

Bala payi Gunhu'yu djama gärulnha, dhika-wala ya’ 
dhimurrv’ gura, yakunydja nunhi gärulnydja Yedan. 
Bala yayi nherraranydja Gunhu'yu punhiyina yolu- 
nhanydja yunhi payi djäma nanya, nherraranydja yayi 
panya Gunhu'yu nunhimalayina gärullilina. 

Ga nunhiliyinydja girulnura payi djäma gulkv’na 
mirithirrina dharpanydja, wiripu wiripu dharpa Jatju'- 
mirri dhika walyu, ga wiripu wiripu borummirri 
dharpa. Ga nunhimala gärullili, napunga lilinydja yayi 
Gunhu'yu nherrara märrma’ dharpa mandanha, ganan'- 
thun yukurra, mayali mirri dharpa mandanha, gina 
wal yu dhärrana yukurrana napungany'tja. Wanganydja 
yunhi dharpa yaku walna-wekanhamirri, ga wiripunydja 
yunhi dharpa yaku marngi-wekanhamirri; nuli yurru' 

gula yolthu yolnuyu lukanydja nulipuruyinydja dharpa- 
nuru borum, marngi-wekanhamirrigurunydja, nayinydja 
yurru punhiyinydja yolyu marngithirrina yätjkunydja 
romgu ga yamakurrv’wunydja. 

Ga nunhili gärulyura marrtjina yorrana gapu mayan, 
ga nuliguruyi purigi gapuyu nuli yukurranha nuthan- 
maranha, walņakunha nunhiyi gärulnha. Wandinana 
yukurrana gunhiyi mayap’tja, yana lingu-u-u ga dhawat- 
thurrunanydja ņpuliņuru gärulpuru, bala barrkuwatjthina, 
dambumiriwyinana mayan” nunhala warraņpulnydija. 
Wanganydja nunhi mayan” yäku Bitjun, yurru dhuwa- 
layi mayan'tja yukurranha nuli wandinya liw maranha 
wagakurru yäkukurru Yapilakurru. Dhiyalaminydja 
wagagura porra yukurra buthalakthinyara gunda, biya- 
pul wal'nu milp’milydhunara, ga wiripu gunda miny'tji 
miku, milp’milydhunara yana, biyapul waľņu mel- 


-widi mirrina gunda, ga biyapul dharpawuy djoy' walala 
guli yukurra miarrama' nunhiliyinydja wanagura. Ga 
wiripunydja mayan” gorra marrtji liwmarama bala 
wanakurru yakukurru Gutjkurruna, yurru yäkunydja 
nunhiyi mayan” Giyun. Ga wiripunydja mayan” yaku 
Daykurutjtja porra marrtji liwmarama Yatjiriyakurru 
wagakurru, yurru dhimurru'kurruna gali kurru. Ga wiri- 
punydja yaku puliņuruyi waka" nuru mayan” Yupuraytitj. 

Yo. Garrayyu djäma yunhiyinydja wana gärulmirri- 
nydja yaku Yedandja, bala yayi nherrara punhiyi 
darramunhana nunhimalayina gärullilina, märr. yayi 
yukurra yurru nhina punhiliyi latju'gura wagnagura, ga 
nuthanmarama djäma, ga djäka nurikiyi gärulwu. 

Bala yayi Gunhu'yu lakaranalana nhanukala, yurikala- 
yinydja darramuwala, romnha nherrara gatjarr'yunara- 
wuna yolņpuwu, ga bitjarra gayi Gunhu'yu rom-laka- 
ranalanydja wayana gam’. “Bukmak dhuwala dhiyalami 
garulyuranydja borum lukanhamirri. Lukanydja nhuma 
yurru gulku'wuy, bawala'mirriwuy, yurru dhiyakuynydja 
gay wanganybuynydja nhuma yurru yakana luka. 
Yakana nhuma yurru luka guliguruyinydja marngi- 
-wekanhamirrinurunydja dharpaņuru. Iuli yurru pula 
yolthu yolnuyu lukanydja puliguruyinydja dharpaguru 
borum, marngi-wekanhamirrinurunydja, nayinydja 
npunhiyinydja yolyu yurru marngithirrina yätjkunydja 
romgu ga ynamakurru'wu. Duli nhe märr-yulkthundja 
dhiruktja narranha, bala lukanydja nurikiyi dharpawuy 
nunhi parra yaka'yurruna, nhenydja yurru biayguna, 
bitjan rakunynha.” Ga bitjarra gayi Gunhu' wanana, 
rom-lakaranalanydja nurikiyi yolnuwu, gatjarr yunarawu 
nhangngu. 

Bala yayi Garray wanana bitjarrana, “Yakana dhu- 
wala namakurru wanganygunydja yolņpuwu, yayi yukurra 
yurru nhina gänanydja. IJarra yurru djäma marrparar”- 

kunhamirri wiripunha nhangu, lundvu’mirriyunha,” 
bitjarra. 

Bala yayi Gunhu'yu dhitthurruna bepuru munatha, 
bala djäma wayingunalana wal nyu, bukmaknha yana 
wäyinnha malaņunha, marrtjinyaramirrinha ga gal yuna- 
ramirrinha ga butthunaramirrinha. Djämanydja  nayi 
walalanha Gunhu'yu, warrpam'kunala yana, bala gina- 
lana purikala yolyuwalana, märr payi yurru nhama- 
nhama, bala yäku nherranana marrtji, märr yurru wäyin 
malanha wanga'wangany nunhi yäkumirri nurikiniyi 
darramuwunu. Bala nNayi  ynurini darramuyu yaku 
nherrarana bukmaknhana wiyinnha, bodinynha ga wakin- 
gunha, ga butthunamirrinha wäyinnha; yurru yaka nayi 
wanganynha pula maly'maranala lundu mirrigunha, 
marrparan tja nhanguway. 

Bala gayi Gunhu'yu punhi darramunhanydja buku- 
-dhumukkunalana wal'nu yakurrkunala, bala nayi 
Gunhu'yu darramuwalana gali nuru naraka djaw'yurruna 
bindhaguru, bala yana balayi buyuwuyukunala barrwan'- 


tja nanya nunhiyi yolyunha. Bala payi Gunhu'yu djäma 


miyalknhana; yayi marranalanydja benuru darramuwala 
bindha gali'nuru, bala rumbalkunalana djama, miyalk- 
nhana rumbal. 

Bala gayi Gunhu'yu ginalana punhiyi miyalknhanydja 
bala darramuwalana. Bala nayi nurini darramuyunydja 
nhayalana ganya, bala yoranalana bitjarrana. 

“Dhuwala dhudi-yapalany'tja yolnuna wal'gu, 

liyamirrina guyaninyarawu, balanyarana bitjan 
narrana; 

narrapina yana djan'kuna. 

IJayinydja naraka benuru yarrakala yana, 

ga barrwan'tja yunha nhangu beguru yana, narraku 
barrwan. 

Dhuwalayina parra yaku nherraranydja nanya 
miyalknhana, 

lingu Gunhu'yu nanya djaw'yurruna bepuru 
darramuwala.” 

Yo, manda darramu ga miyalk nhangyu, wanganynha 
yana manda rumbalnydja. Dhiyakuna nayanuwu, nunhi 
nuli darramu ga miyalk märranhamirrinydja, bala yayi 
nuli darramunydja ganagthunna nhanukalaypupuru 
nandi mirrinuwalanydja ga bapa mirrinuwalanydja, bala 
nayi nuli darramunydja dhä-manapanna nhanukalaynu- 
walana miyalkkalana, märr manda  wanganynurana 
yurru yulņunydja, lunduna mandakuway manda, 
marrparan kunharaminyarawuna. 

Yo. Dunhiyi gyurruyu yolyu manda darramu ga 
miyalk, yaka manda yunhi girri mirrinydja manda, 
warragul manda yana, yurru goramiriwnha mandakuway 
manda yulgunydja. 


Genesis 3: 1-21 Yolgunydja manda mikiri -yarryurruna 
warray Garraywu, bala garrina 
yätjlilina romlili 


Yo, Gunhu'yu gunhi djama bukmaknha wäyinnha 
malaņunha nathili, yurru wanganynhanydja nunhi yayi 
djama nulinuru malaguru biyapulnha wal gu marnginha, 
mayaligulkunhana, yurru yäkunydja yayi gunhi 
mol nuna. 

Wanganymirri nunhi miyalk marrtjina, bala nayinydja 
gunhi mo|'gunydja bunanana nhangu nuriki miyalkku, 
bala wanana panya, bitjarrana dhi-wirrka' yurrunanydja 
gam'. “Way! Gunhu'yu nhumalangu lakaranala muka 
yulņunydja? ....yakanuwunydja lukanharawu dhiyaku 

borumgunydja malanuwu? ....nunhi marrtji gorra dhiya- 
lami garulnura?” bitjarra. 

Bala nayinydja yunhi miyalktja wanana bitjarra, 
“Dhuwala gulku' malanha borum lukanharawunydja, 
yurru dhuwala wanganydja dharpa yayi Gunhu' wanana 
yaka'yurrunana, bitjarrana gam’, ‘Duli nhe yurru luka 
dhipunuruyinydja borum dharpaņuru, ga mulkanydja 
yana dharpanha, nhenydja yurru rakunydhirrina,’ 
bitjarra.” Ga bitjarra nayi miyalktja wagana. 

Ga npayinydja wanana nunhi mol gunydja bitjarra, 
“Yä-ä-äw! Djawukina warray giniya?” bitjarra. “Yaka 
warray nhe yurru rakunydhirri. Latju' warray borum 
dhuwalanydja. [Jayi Gunhu' nhumalangu yaka'yurruna 
bitjarrayinydja nunhi, lingu nayi dharanan yukurra, 


balakurruyinydja yunhi nhe yurru luka, nhenydja yurru 
marngithirrina, biyapulnha wal "nu djambatjthirri, bitjan 
yana lingu bitjan Gunhu' yayipi yana. Nhe yurru luka, 
bala nhenydja yurru marngithirrina bukmakku romgu, 
pamakurru’wunydja romgu ga yätjkunydja.” Ga bitjarra 
payi nuriniyi mol yuyu lakarayalanydja nurikala miyalk- 
kalanydja. 

Bala payi nurini miyalkthu rumbi mirriyanalana nhä- 
nalanydja yukurrana-a-a, nunhiyi borum, bala nhanukala 
latju'yinana magutjiguranydja nunhiyi borum, ga wiri- 
punydja payi duktukthinana yana, märr yayi yurru djam- 
batjthirrina walu, buluna liya. Bala yayi gulkthu- 
rrunana punhiyi borumdja, bala lukanana. Lukananydja 
yayi, bala yayi wiripunydja wekaņala nhanukalayyuwu 
dhuway’mirriguwuna, bala nayinydja lukana. 

Yo, ļukananydja manda, märr-yulkthurrunana 
Gunhv’nha gunhi gayi wayana mandakala yaka'yurruna 
lukanharawu. Ga dhunupana yana dhurrwaranuru 
lukanhanurunydja manda marngithinana, bala yana 
dharanarana; nhänharaminanydja manda djolarra'na 
manda, bala goranana mandakuway manda. Bala 
manda gulkthurrunana man'tjarrnha marwatnha, bala 
djama girri'na nakirrmaranhaminyarawuna mandakuway 
manda. 

Ga ņpulinyaramirriyu munhaku manda niikula Gunhu'- 
nha rirrakaynha, yayi marrtjina yukurrana nuliwitjarra 
gärulkurru. Ijiakula manda, bala wandina djulul'yurru- 
nana nhanukala, retjalilina djulu|yurrunana. Yurru 
payi Garraynydja wäthurrunana nhangu darramuwu- 
nydja, “Way, wanhaka dhika nhe yulnunydja?” bitjarra. 

Bala yayi darramunydja buku-wakmaranala wanana 
bitjarra, “Dhuwala yarra nikula nhuna rirrakaynydja, 
bala yarra barrarinana nhuygu. Darra wandina djulul'- 

yurrunanydja nhokala, lingu djolarra'na narra dhuwala 
yulgunydja,” bitjarra. 

“Yolthu nhugu lakaranala djolarra'yinyarawunydja?” 
bitjarra payi Gunhu' warana nurikala darramuwala. 
“Mak nhe dhuwala yunhiyi borum lukana, gunhi yarra 
nhugu wagana yaka'yurruna nurikiyi,” bitjarra. 

Bala gayinydja wanana buku-wakmaranala balanydja, 
punhiyi darramunydja bitjarra, “TJuriniyi dhuwala miyalk- 
thu parraku  wekanala, nunhi nhe djäma nanya 
narraku. Dayi narraku Wekanalanydja, bala narra 
lukanana,” bitjarra. 

Ga bulu yayi wanana Garray nunhi miyalknhana, 
“Nhäku nhe nunhi bitjarrayinydja?” bitjarra. Ga yayi- 
nydja maņutji-wulaņala nanyana, “Durugu dhuwala 
yarranha mayali'-wilkthurruna, mol'nuyu, bala narra 
lukanana,” bitjarra. 

Bala yayi Gunhu' waynana mol nunhana, bitjarra 
gam’. 

“Harranydja nhuna yurru dhuwala dhi-diryunna, 
lingu nhe bitjarrayi yolgunha. 
Nhepi yana nhina yukurra yurru warumuknura, 
gawul-wawul mirrinuranydja romņpura, 
nhepi wangany yana. 
Dhipunurunydja dhurrwaranuru nhe yurru 
djuryunna marrtji yana bala, 
dhulmuyuna nhokalay nhe; 
Ga nathanydja nhuņu lukanharawunydja dhukun 
yana. 
Nhe ga dhäykanydja yolgu yurru 
gunyambi'manydjina; 
nhokuņu yo-yuthu ga yolguwugu yo-yuthu yurru 
yukurra bitjanna lingu bunharamirrina. 
Yolņuyunydja yurru nhuna mulkurr'nha wutthun, 

binydjitjkumana, 
Ga nhenydja yurru ganya läwuma, luku warray.” 
Ga bitjarra yayi Gunhu' wayana mol nunhanydja. 

Bala payi bilyurruna Gunhu', ga wanana miyalk- 
nhana. yayi lakaranalanydja nhangu bitjarra gam’. 

“Dhipugurunydja dhurrwaraguru nhenydja yurru 

galna-yatjthirri rerriyu yothuwala ganharayu, 

Ga nuliwitjandja nunhi yurru yothu 

dhawal-wuyagnirri, 
nhenydja yurru wirrkina wal yu rirrikthun 
manapan. 

Yurru nhe yurru mukthun djälthirri nhokalayyuwu 

dhuway' mirrigyuwunydaja, 

Ga nayina yurru purrupunydja nhugu.” 

Ga npulinurunydja yayi Gunhu' wanana  nurikala 
darramuwalana, yäkunydja nayi nunhiyi Adam, ga 
bitjarrana nayi Gunhu' wanana nhangunydja gam’. 

“Nhenydja mirrayala warray nhuguway 

miyalknha dhäruk, 
bala Jukana warray nunhiyi, nunhi parra 
wanana yaka yurruna, yakanuwu Jukanharawu. 

Lingu nhe bitjarrayinydja makiri'-yarryurrunana 

narrakalanuwu dhärukkuna, 

Dhuwalanydja yurru wana munathany'tja 

guduy-wumana, 
gawul-wawu|l' mirriyirrina. 

Nhe yurru djämanydja mirithirrina wal pu, 
bitjanna linguna yurru yukurra djama, 
nuthanmaranharawunydja nathawunydja, gana’ 

yana nhuguway nhe, 

Lingu nhaninin'nha ga pula nha mulmu' na yukurra 

yurru gurarrthirri munatha'nuranydja, 
dhulmu-manapanmirrina, 

Ga punha diltjiwuynha patha nhe yurru lukanydja. 
Yo, djämanydja nhe yurru buku-worr'mirriyu, 
mirithirri wal pu yana, 
munathany'tja bulyukuma djäma, 
Märr yurru gunhiliyi munatha nura gatha malanha 
nuthan wal'nu. 
Djamanydja nhe yurru yukurra-a-a, 
yana lingu-u-u ga rakunydhirri, 
balayi munatha yirriyi. 
Yo. IJarra nhuna djimanydja beguru 
munatha guru, 
ga balayi nhe yurru yulgunydja munathayirrina.” 

Ga bitjarra yayi Gunhu' wagananydja lakarayala 
dhi-dir'yunaranydja, lingu manda bitjarrayinydja nunhi 
mäkiri -yarryurrunana, bala garrinana yätjlilina romlili. 

Bala yayi darramuyunydja yäku-nherrarana nhanņpu- 
way miyalknhanydja Evenha, lingu nayinydja yunhi 
yandi mjurriyu bukmakkuna gilimurrungu yolgu'yulguwu, 
dhiyakuna dhuwala yukurra nhina bukmakiura wina- 
yura, buku-liw marama yana. 

Ga ypuliguruyinydja yayi Gunhv’yu bumara wäyin, 
bala yana mi#rragalana barrwan'tja, bala djäma girri'na 
mandaku dhal yunarawuna, päkirrmaranharawu Adamgu 
ga nhanukalayguwu miyalkkuna. 

Ga nuliguruyinydja dhurrwaranuru Gunhu' wanana 
bitjarra, “Yo, dhuwalayi darramu marngina dhiyanu- 
nydja-wala, balanyarana bitjan nilimurru; marngina 
gayi yatjku romgu ga nyamakurru'wu. Bala dhipunuru- 
nydja dhurrwaraņuru yayi yurru yolguyu yakana nhina 
walna-weyindja, gupadalnydja wal'gu; yakana yayi yurru 
luka yunhiyi walna-wekanhamirrinydja borum.” Bala 
yayi Gunhu'yunydja djuy'yurruna dhawatmaranalana 
yanya nunhiyi darramunha benuru girulnurunyija, ga 

gunnala gali'nurana yayi yurru yukurra djäma muna- 
thany'tja nunhi gayi maln' thurruna beguruyi munatha’- 
guru. 

Yo. Gunhu'yu gukugalana yolgunhanydja mandanha, 
dhawatmaranalana puliņuruyi gärulņurunydja Yedan- 
nuru. Bala nayi Gunhu'yu nherrara djiwarrwuynhana 
yolyunha dhurrwaralili gärullili, galilili dhimurru'- 
lilinydja, gunganharawuna nurikiyi gärulwunydja. Dayi 
yukurrana dhärrananydja gunhiyi djiwarr’wuynydja yolgu 
gon-yiki mirrina, yurru yikiny'tja nunhi bitjan nanarr- 
-gurthamirri, bitjarrana linguna yukurrana djalkarryu- 
rrunanydja bala ga lili, marr yurru yakana ngula yol 
yolyu marrtjinydja yuliwitjan, yakana yurru yolņuyu 
galya-yurrwuyun gunhiyi dharpanha, walna-wekanha- 
mirrinhanydja. 

